การกําจัดสิวหัวดําโดยไม่ใช้ยาสีฟัน การป้องกันสิวหัวดำ การกำจัดสิวหัวดำด้วยยาสีฟัน
ล้างหน้าด้วยน้ำอุ่นและซับให้แห้งตามกิจวัตรประจำวัน ตอกไข่และแยกไข่แดงออกจากไข่ขาวและใส่ไข่ขาวลงในชาม ใช้แปรงทาไข่ขาวบนใบหน้า แปะด้วยทิชชู่ กระดาษชำระหรืออะไรก็ตามที่คล้ายคลึงกันบนที่พอกหน้าไข่ขาว รอให้ไข่ขาวแห้งจากนั้นจึงทาไข่ขาวทับทิชชู่และแปะทิชชูอีกชั้น พอกไข่ขาวและแปะทิชชูเพิ่มอีก 3 ชั้น ปล่อยให้ทุกชั้นแห้งสนิท จากนั้นจึงดึงที่พอกหน้าออก ล้างหน้าเพื่อกำจัดไข่ที่หลงเหลืออยู่และซับหน้าให้แห้ง  อีกทางเลือกหนึ่งของที่พอกหน้าคือส่วนผสมของข้าวโอ๊ต 2 ช้อนโต๊ะ (30 มิลลิลิตร) และโยเกิร์ตรสจืด 3 ช้อนโต๊ะ คุณสามารถเติมน้ำมะนาว 1-2 ช้อนชาถ้าต้องการ คุณควรพอกหน้าทิ้งไว้ไม่เกิน 5 นาทีก่อนจะล้างออกด้วยน้ำเย็น ถ้าหากคุณชอบสีแดง คุณสามารถทำที่พอกหน้าจากมะเขือเทศบด ทามะเขือเทศบดบนใบหน้าและทิ้งไว้ประมาณ 15 นาทีก่อนล้างออก ผสมนม 1 ช้อนชาและน้ำผึ้งดิบ 1 ช้อนโต๊ะ (15 มิลลิลิตร) ในถ้วยแก้วเล็กและอุ่นส่วนผสม 5-10 วินาทีในไมโครเวฟ เมื่อส่วนผสมเข้ากันแล้วก็ปล่อยให้เย็น ใช้แปรงทาส่วนผสมบนใบหน้าและแปะสำลีบนส่วนผสม ปล่อยทิ้งไว้ให้ส่วนผสมแห้ง ดึงสำลีออกแล้วล้างหน้าด้วยน้ำเย็นเพื่อกำจัดส่วนผสมที่แห้งติด แทนที่จะใช้นม คุณสามารถใช้อบเชย 1 ช้อนชากับน้ำผึ้งดิบ 1 ช้อนชา คุณต้องทำให้ส่วนผสมเข้ากันแต่ไม่จำเป็นต้องอุ่นส่วนผสม คุณควรทาส่วนผสมนี้บนใบหน้าทิ้งไว้ 3-5 นาทีก่อนจะดึงสำลีออก ล้างหน้าด้วยน้ำอุ่นและซับให้แห้งตามกิจวัตรประจำวัน คั้นน้ำมะนาวสดและใส่น้ำมะนาวในขวดเล็ก ทาน้ำมะนาวบนใบหน้าก่อนนอนโดยใช้สำลีก้อน ในตอนเช้า ล้างหน้าและทามอยส์เจอร์ไรเซอร์ประจำวัน   คุณสามารถเก็บน้ำมะนาวใส่ขวดเล็กและแช่ตู้เย็นไว้ 1 สัปดาห์ ถ้าหากน้ำมะนาวบริสุทธิ์แรงเกินไปสำหรับผิวของคุณ คุณสามารถเติมน้ำก่อนทาผิวได้ สำหรับทางเลือกอื่น คุณสามารถผสมน้ำมะนาว 3 ช้อนชากับอบเชย 1 ช้อนชาและทาหน้าโดยใช้วิธีเดียวกัน ทิ้งไว้ข้ามคืน อีกทางเลือกหนึ่งสำหรับน้ำมะนาวคือผสมน้ำมะนาว 4 ช้อนชาเข้ากับนม 2 ช้อนโต๊ะ (30 มิลลิลิตร) คุณสามารถทาส่วนผสมนี้ทิ้งไว้ 30 นาทีก่อนจะล้างออก คุณไม่ควรทิ้งไว้ข้ามคืน ผสมเบกกิ้งโซดากับน้ำในชามจนกว่าส่วนผสมจะเข้ากัน ใช้นิ้วทาส่วนผสมบนใบหน้าและถูเป็นวงกลม ล้างหน้าด้วยน้ำ ซับให้แห้งและทามอยส์เจอร์ไรเซอร์ประจำวัน ส่วนผสมอื่นนอกเหนือจากเบกกิ้งโซดาคือผสมน้ำตาล 1 ช้อนชากับน้ำมันมะกอกหรือน้ำมะนาว 1 ช้อนชา ถูส่วนผสมบนใบหน้าประมาณ 1 นาทีแล้วล้างออก ผู้ผลิตผลิตภัณฑ์เพื่อการดูแลผิวส่วนใหญ่มีผลิตภัณฑ์สำหรับสิวหรือสิวหัวดำโดยเฉพาะ ผลิตภัณฑ์เหล่านี้มีส่วนผสมของเรตินอล วิตามินซี น้ำมันทีทรีและอื่นๆ ผลิตภัณฑ์ยี่ห้อโปรดของคุณอาจจะมีผลิตภัณฑ์ที่ออกแบบมาเพื่อแก้ปัญหาสิวหัวดำโดยเฉพาะ ถ้าหากคุณมีสิวหัวดำหรือสิวจำนวนมากก็ควรใช้ผลิตภัณฑ์ล้างหน้าที่มีส่วนผสมของกรดซาลิไซลิก  ล้างหน้าด้วยน้ำอุ่นเพื่อเปิดรูขุมขนก่อนใช้ผลิตภัณฑ์ล้างหน้าเสมอ  ทามอยส์เจอร์ไรเซอร์บนผิวหลังจากคุณล้างหน้าเสร็จ   ก่อนทำความสะอาดใบหน้า คุณสามารถอบไอน้ำผิวด้วยการยื่นใบหน้าเหนือชามน้ำร้อนหรือน้ำเดือดเพื่อเปิดรูขุมขนให้มากยิ่งขึ้น ล้างหน้าหลังจากทำกิจกรรมที่เสียเหงื่อเสมอ การขัดผิวสามารถทำให้ผิวระคายเคืองถ้าหากทำบ่อยเกินไป เริ่มด้วยการขัดผิว 1 ครั้งต่อสัปดาห์ ถ้าหากผิวของคุณไม่ระคายเคือง คุณสามารถขัดผิว 2-3 ครั้งต่อสัปดาห์ มือของคุณสัมผัสทุกอย่างเพราะฉะนั้นคุณต้องหลีกเลี่ยงการสัมผัสใบหน้าและเคลื่อนย้ายน้ำมัน สิ่งสกปรกและแบคทีเรียไปยังรูขุมขน  สิ่งนี้รวมไปถึงการป้องกันไม่ให้เส้นผมสัมผัสใบหน้าถ้าหากเป็นไปได้ ผมของคุณมีน้ำมันตามธรรมชาติซึ่งจะสัมผัสผิวและทำให้รูขุมขนอุดตัน การปกป้อง SPF ต้องมีอยู่ในมอยส์เจอร์ไรเซอร์ที่คุณใช้กับทุกส่วนของร่างกายและคุณควรใช้มอยส์เจอร์ไรเซอร์ที่มีการปกป้อง SPF บนใบหน้าตลอดทั้งปี เครื่องสำอางที่เป็นแป้งดีกว่าเครื่องสำอางที่เป็นครีม อย่าลืมเช็ดเครื่องสำอางออกอย่างหมดจดก่อนเข้านอน คุณจำเป็นต้องทำความสะอาดอุปกรณ์และแปรงแต่งหน้าบ่อยๆ เพราะเชื้อแบคทีเรียและสิ่งสกปรกสะสมตามกาลเวลา ล้างด้วยน้ำและสบู่อ่อนๆ การเติมน้ำเป็นสิ่งที่จำเป็นสำหรับผิวและวิธีที่ดีที่สุดเพื่อทำให้ผิวชุ่มชื้นคือการดื่มน้ำมากๆ คุณจะต้องใช้ประเภทของยาสีฟันที่เหมาะสม ได้แก่ ยาสีฟันที่มีสีขาวและไม่ใช่แบบเจล มันต้องเป็นยาสีฟันแบบที่เรียบง่ายที่สุด ไม่ใช่แบบที่ช่วยให้ฟันขาวหรือป้องกันการเสียวฟัน ยาสีฟันรสมิ้นท์ก็เป็นประโยชน์เช่นกัน  วิธี “การใช้ยาสีฟัน” เป็นวิธีที่แนะนำโดยผู้เชี่ยวชาญด้าน DIY และผู้คนทั่วไปแต่ไม่แนะนำโดยแพทย์ สาเหตุที่ยาสีฟันสามารถกำจัดสิวหัวดำและสิวชนิดอื่นๆ ได้เพราะมันมีส่วนผสมที่ช่วยให้รูขุมขนที่ติดเชื้อแห้งลง อย่างไรก็ตาม อย่างที่คุณสามารถนึกได้ยาสีฟันยังมีส่วนผสมมากมายที่อาจก่อปัญหาให้กับผิวรวมไปถึงอาการแพ้ คุณสามารถลองใช้วิธีการใช้ยาสีฟันแต่พึงตระหนักไว้ว่าแพทย์ของคุณอาจจะไม่ยอมรับ ถ้าหากคุณกังวลก็สามารถลองใช้คำแนะนำอื่นๆ ที่รวมไปถึงส่วนผสมที่บริสุทธิ์ทั้งหมด ล้างหน้าด้วยน้ำอุ่นและซับให้แห้งตามกิจวัตรประจำวัน ทายาสีฟันเป็นชั้นบางๆ บริเวณที่เป็นสิว เช่น จมูกหรือคาง ปล่อยทิ้งไว้ให้ยาสีฟันแห้ง หลังจากนั้นจึงค่อยๆ ถูผิวเพื่อช่วยกำจัดสิวหัวดำจากรูขุมขน ล้างหน้าและซับหน้าให้แห้งอีกครั้ง   แทนที่จะใช้นิ้วมือ คุณสามารถทายาสีฟันบนใบหน้าโดยใช้ผ้าชุบน้ำมันมะกอกหรือน้ำมันอัลมอนด์ คุณยังสามารถถูยาสีฟันบนผิวหน้าด้วยผ้าขนหนูเป็นเวลา 2-3 นาที ล้างหน้าด้วยน้ำอุ่นและซับให้แห้งตามกิจวัตรประจำวัน ผสมยาสีฟัน 1 ส่วนเข้ากับเกลือ 1 ส่วน (ถ้าหากส่วนผสมข้นเกินไป คุณสามารถเติมน้ำได้) ถูส่วนผสมบนใบหน้าและทิ้งไว้ 5-10 นาที ค่อยๆ ถูส่วนผสมยาสีฟันไปรอบๆ เพื่อกำจัดสิวหัวดำจากรูขุมขนก่อนล้างออก ทามอยส์เจอร์ไรเซอร์หลังจากซับหน้าให้แห้งตามกิจวัตรประจำวัน   ใบหน้าของคุณต้องชุ่มชื้นตลอดขั้นตอน คุณสามารถใช้เบกกิ้งโซดาแทนเกลือ ก่อนทามอยส์เจอร์ไรเซอร์ คุณสามารถถูก้อนน้ำแข็งไปทั่วใบหน้าเพื่อปิดรูขุมขนและช่วยป้องกันแบคทีเรียไม่ให้เข้าไปในรูขุมขน
ทำที่พอกหน้าไข่ขาว. ทำแผ่นแปะน้ำผึ้งและนม. ใช้น้ำมะนาวเพื่อกระชับรูขุมขน. ล้างหน้าด้วยเบกกิ้งโซดา. ซื้อผลิตภัณฑ์กำจัดสิวหัวดำตามร้านขายยาทั่วไป. ล้างหน้า 2 ครั้งต่อวัน. ขัดผิวอย่างน้อย 1 ครั้งต่อสัปดาห์. หลีกเลี่ยงการสัมผัสใบหน้า. ใช้ครีมกันแดดทุกวัน. ใช้เครื่องสำอางที่ปราศจากน้ำมันหรือเครื่องสำอางที่ผลิตจากแร่. ดื่มน้ำมากๆ. เลือกประเภทของยาสีฟันที่เหมาะสม. ล้างหน้าและทายาสีฟัน. เติมเกลือในยาสีฟันเพื่อผลลัพธ์ที่เร็วขึ้น.
https://www.wikihow.com/Clear-Blackheads-with-Toothpaste https://www.wikihow.com/Clear-Blackheads-with-Toothpaste https://www.wikihow.com/Clear-Blackheads-with-Toothpaste
Clearing Blackheads without Toothpaste Preventing Blackheads Clearing Blackheads with Toothpaste